Justin Gatlin dopingetterforskes etter avis-avsløringer
Gullvinneren fra 100 meter under årets friidretts-VM i London er to ganger tidligere utestengt for bruk av doping, i 2001 og 2006. Nå er han igjen i dopingmyndighetenes søkelys, etter avsløringer fra den britiske avisen The Telegraph. Journalister derfra har utgitt seg for å være filmskapere og besøkt Gatlins treningsleir i Florida. Der skal Gatlins trener Dennis Mitchell og hans agent Robert Wagner ha tilbudt testosteron og veksthormoner til en skuespiller journalistene samarbeidet med. Bolt under VM: Gatlin har sonet straffen De skal også ha fortalt at doping er utbredt i friidrett og at det er mulig å unngå å bli tatt. I en uttalelse på Instagram sier Gatlin at han er sjokkert og overrasket over at han trener skal ha noe med disse beskyldningene å gjøre, og sier videre at Mitchell fikk sparken straks han hørte om dem. – Jeg vil ikke tillat at noen lyver slik om meg, sier han videre, før han slår fast at avisen vil høre fra hans advokater.Den tidligere proffsyklisten Mads Kaggestad, nå ekspert i TV 2, mener saken ser veldig stygg ut for Gatlin. – Denne saken sprer seg som ild i tørt gress over hele verden. Arrangører, sponsorer, publikum og konkurrenter vil selvsagt få med seg dette her, sier han til VG. Gatlin etter VM: Jeg ber om unnskyldning etter VM Kaggestad mener Telegraph-avsløringene svekker troverdigheten til Gatlin, som etter VM fikk tilbake noe av sympatien blant annet etter at han ble buet ut av publikum samtidig som doping-advokat Mike Morgan forsøkte å nyansere noe av kritikken mot sprinteren. – Sympatien han fikk etter VM forsvinner litt i summen av to dopingdommer og en lang soning, med denne saken på toppen av det hele, sier han. Kommentar: Dopingdebatt med nasjonale brillerKaggestad er klar på at varsellampene nå bør blinke hos antidopingmundighetene, hvis det stemmer at personer i Gatlins støtteapparat har tilbudt forbudte stoffer. Det ser de også ut til å gjøre, for etter avsløringene har både amerikanske antidopingmundigheter (USADA) og Det internasjonale friidrettsforbundet (IAAF) satt igang etterforskning av Gatlin og hans støtteapparat. – Etterforskning fra tips og varslere spillere en viktig rolle for antidopingarbeidet. Vi jobber for øyeblikket sammen med AIT (Athletic Integrity Unit i IAAF) for å etterforske disse påstandene, sier en USADA-talsmann til The Telegraph. Nordstad Moen svarer på dopingmeldingene: – Skjønte det ville komme IAAF-president Sebastian Coe bekrefter ifølge BBC at AIT undersøker påstandene. – Disse påstandene er ekstremt seriøse og jeg vet at uavhengige AIT vil etterforske dette så godt de kan, sier Coe.Gatlin-teamet hevder sin uskyld, og Wagner forklarer anklagene med at han visste at «filmskaperne» egentlig var journalister. – Jeg var ikke involvert i doping. Jeg spilte åpenbart med fordi jeg visste hva som foregikk. Jeg måtte få de på kroken, sier han til The Telegraph. – Jeg har aldri på noe som helst vis gitt uttrykk for at mine utøvere har brukt noen ulovlige midler eller at jeg var kjent med at utøvere jeg trente brukte slike midler, slår trener Mitchell fast.
Justin Gatlin (35) er igjen i dopingtrøbbel. Nå blir sprinteren og hans støtteapparat etterforsket av USADA og IAAF etter at hans støtteapparat skal ha tilbudt ulovlige stoffer til journalister.